ምንጪ ስእሊ, Getty Images እቲ ውጽኢት ግልጺ እዩ ነይሩ። እቶም ሃካያት [ሰነፋት] ነቲ ሽልማት ክረኽቡ ክብሉ ዝገበርዎ ጻዕሪ ዳርጋ ኣይነበረን። ንምንታይ ከምኡ ከምዝኾነ ግን እቶም ሳይንቲስት ካሊእ 'መስደመሚ' ውጽኢት ባህሪ ኣእምሮ እዮም ረኺቦም። ተመራማሪ 'ኮግነቲቭ ኒውሮ ሳይንስ' ዝኾነ እዚ ፕሮፌሰር ሑሴን ከምዚ ኢሉ ደምዲሙ። "ናይቶም ዝሕቱላት ኣእምሮ ካብ ናይቶም ዝተነቓቕሑ ኣእምሮ ዝተፈለየ ኮይኑ ረኺብናዮ። ብቕርጺ ግን ኣይኮነን። እቲ ውሳነ እንትህቡ ኣእምሮኦም ብዘርአዮ መጠን ንጥፈት" ኢሉ። እቲ ሳይንቲስ ዝገርም ዝበሎ ውጽኢት፡ "እቲ ዝገርም፡ ኣብ'ዚ ኩነት፡ ናይቶም ዝሕቱላት ኣእምሮ ካብ ናይቶም ዝተነቓቕሑ ዝሐሸ ንጡፍ ኮይኑ ረኺብናዮ" ክብል ገሊጹ። እቶም ዝሕቱላት፤ ነቲ ተግባር ክፍጽሙን ንከይፍጽሙን ኣእምሮኦም ላዕልን ታሕትን ይብል ነበረ። እዚ ኣካላዊ ምንቅስቓስ ንምፍጻም ዝወጽእ ጉልበት፡ ምስቲ ዝተብሃለ ሽልማትከ ዝግባእዶ ይኸውን ኢሉ- ይዛውን ነይሩ። እዚ ምሕሳብ ንዓርሱ፡ ካብቲ ተነቓቒሖም ነቲ ተግባር ዝፍጽሙ ዘለዉ ዝመስሉ ዝበለጸ 'ምበር ዝነኣሰ ኮይኑ ኣይተረኽበን። እዚ ንምግባር ድማ፡ ካብቶም ተነቓቒሖም ዝሰርሑ ዝነበሩ ሰባት ንላዕሊ ናይቶም ዝሕትል ዝበሉ ሰባት ኣእምሮ ዝለዓለ ኦክሲጅን፡ ኣቃጺሉ ተረኺቡ። ኣየናይ ኣእምሮ እዩ ዝበለጸ ንቑሕ ነይሩ ማለት እዩ?
